Den 4. maj 2010 kørte en nordjysk mand frontalt ind i en modkørende bilist på Viborgvej. I dag var han for retten i Aalborg.

Retten i Aalborg idømte i dag en mand, der tilbage i maj måned påkørte og dræbte en anden bilist, 20 dagbøder af 200 kroner samt betinget frakendelse af kørekortet. Det var den 4. maj 2010 at manden kørte på Viborgvej i sydlig retning ved Aalestrup. Han kørte for stærkt og undlod at holde til højre i på kørebanen. Det resulterede i, at han kørte frontalt sammen med en modkørende bilist. Efter sammenstødet døde den modkørende kvindelige bilist af de kvæstelser, hun pådrog sig.